Lærerne ved Klarup skole har i dag lagt deres konsekvensberegning over indførelsen af elevplaner på deres skole ud på www.nejtilelevplaner.dk og de starter samtidig en underskriftsindsamling blandt lærerne med opfordring til Bertel Haarder om at trække bekendtgørelsen tilbage. Lærerne på Klarup skole er utilfredse med, at ministeren afviser at gå ind i en dialog om elevplaner i folkeskolen. Anvendt i et fornuftigt omfang på et fornuftigt niveau kan elevplaner være en udmærket kommunikationsform mellem skole og hjem. Nej'et gælder udelukkende elevplaner efter bekendtgørelsen, som efter vores opfattelse må afvises totalt, skriver de utilfredse lærere på hjemmesiden.

Referat:
Lærerne på Klarup skole er utilfredse med, at undervisningsministeren afviser at gå ind i en dialog om elevplaner i folkeskolen. De har nu startet en underskriftsindsamling.